stanford-oval/wikipedia huggingface dataset:
מרכז שלהבתיה
היסטוריה > המעבר למרכז שלהבתיה

ב-1950 הועברה פעילות הארגון לבית ברחוב שבטי ישראל בירושלים בשכירות, וניתן לו השם "שלהבתיה", מילה שנלקחה מתוך שיר השירים (פרק ח' פסוק ו') - ”שִׂימֵנִי כַחוֹתָם עַל-לִבֶּךָ, כַּחוֹתָם עַל-זְרוֹעֶךָ--כִּי-עַזָּה כַמָּוֶת אַהֲבָה, קָשָׁה כִשְׁאוֹל קִנְאָה: רְשָׁפֶיהָ--רִשְׁפֵּי, אֵשׁ שַׁלְהֶבֶתְיָה.”. בשנת 1955 רכש הארגון את הקרקע, ביצע הרחבה לבניין המקורי של עוד שני אגפים, וב-1963 שכר את משרד האדריכלים אפשטיין על מנת לבנות בניין נוסף בחלק העליון של הקרקע.
היסטוריה > הפעילות במרכז שלהבתיה לאורך השנים

בין השנים 1956–1967 הופעלה במיסיון פנימייה לילדים למשפחות ענייות. על פי דו"ח שהציג ראש הממשלה בשנת 1964, נמנה בית הספר שלהבתיה על שלושה בתי ספר נוצריים בישראל שהיו מסיונריים במוצהר. באותה עת היו בבית הספר כ-50 תלמידים. המתחם כלל אז גם את בית הבישוף שברחוב הנביאים 25. אחת מהשוהות בפנימייה הייתה הזמרת ריקי גל, אשר סיפרה על חוויותיה בסרט "הנה פתחתי חלון" ובשני שיריה "אילו יכולתי" ו"תפילות הילדים" המספרים על חוויותיה במיסיון. בעקבות חקיקה האוסרת
על המרת דתו של קטין עברה הפנימייה לטפל בילדים ערביים מאזור רמלה. בנוסף שיתף הארגון פעולה עם הכנסייה האנגליקנית המקומית (האפיסקופלית), ועם כנסייה באזור רמלה-לוד, והמשיכה להציע פעילויות במתחם ולהעביר שיעורי תנ"ך. בשנת 1976 נסגרה הפנימיה, הבית הפך לבית הארחה בתיאום מראש, ונפתח גן ילדים "מקור התקווה" שפעל במתחם עד לשנת 2000. הארגון החל לנהל פרויקטים חברתיים למען מיעוטי הסביבה, וכן מפעלי הסברה וחינוך להבנה בין תרבותית. לאורך השנים עבדו במרכז, במצטבר, כ-100 עובדים פינים. במהלך השנים הגיע מספר המבקרים והשוהים במרכז "שלהבתיה" לעשרות אלפים.
פעילות המרכז כיום

המרכז הוא אתר לפעילות למען הקהילות הישראליות והפלסטיניות, וכן לקהילות אתניות שונות.
הערות שוליים

↑  סיפור על אהבה וחושך, ירושלים: כתר הוצאה לאור, 2002, עמ' 425–431
↑  שר־הסעד ד"ר בורג הגיש לממשלה הצעת־חוק נגד המרת דת של ילד שלא בהסכמתו, הצופה, 2 במרץ 1964; המשך
נוסחה

ערך זה עוסק בנוסחה במתמטיקה ובמדע. אם התכוונתם למשמעות אחרת, ראו .
נוסחאות, במתמטיקה, בפיזיקה ובכימיה, בבול ישראלי
נוסחה, במתמטיקה ובמדע, היא דרך קומפקטית וסימבולית לכתיבת מידע או להצגת קשר כמותי בין גורמים אחדים. נוסחאות משמשות בענפי מדע רבים ובמתמטיקה החיבור בין הגורמים נעשה באמצעות סימן השוויון "=".
במתמטיקה

הנוסחה (פורמולה) היא ביטוי אלגברי הממלא תפקיד של כלל לגבי כל השאלות מסוג אחד. משפטים רבים במתמטיקה מבוטאים באמצעות נוסחה.
הנוסחה היא למעשה סוג של ביטוי שוויון (שוויון זהות), אשר מזהה את היחס שבין הביטויים בלבד. להבדיל ממשוואה, אין הוא קובע את ערכם המספרי של ערכים אילו.
במקום האותיות בנוסחה יכולים לבוא מספרים שונים ורבים מאוד והשוויון לא יפגע. לכן לאותיות בביטוי זה ערכים רבים, לאין שיעור.
לצורך כתיבת נוסחאות נהוג להשתמש באותיות הראשונות של האלף-בית הלטיני – a,b,c.
בגאומטריה משמשות נוסחאות לקביעת אורך, שטח ונפח. דוגמאות  :
אורך: הנוסחה הקושרת את רדיוס המעגל עם היקפו: 2πR.
שטח: כאשר נתונים אורכים a ו־b של שתי צלעות במשולש וגודלה  \ \gamma  של הזווית שביניהן, השטח שווה ל-  \ S={\frac {1}{2}}ab\sin(\gamma ).
נפח: נפח של כדור בעל רדיוס r הוא  V={\frac {4\pi r^{3}}{3}}.
נוסחאות מוכרות:  {\operatorname {A} \!G \over \operatorname {d} \!ens}  {\operatorname {Gf^{(2)}} \! \over \operatorname {ronan} \!},
באלגברה משמשות נוסחאות לפתרון משוואות, כגון הנוסחה לפתרון משוואה ריבועית: הפתרונות למשוואה הריבועית  \!\,ax^{2}+bx+c=0, כאשר  \!\,\Delta =b^{2}-4ac היא הדיסקרימיננטה של המשוואה, הם  x_{1,2}={\frac {-b\pm {\sqrt {\Delta }}}{2a}}
בחשבון אינפיניטסימלי משמשות נוסחאות לחישוב נגזרות ואינטגרלים (ראו, למשל, שיטות למציאת אינטגרלים לא מסוימים).
בפיזיקה

חוקי פיזיקה רבים מבוטאים באמצעות נוסחאות. שימוש בכלים מתמטיים קונבנציונליים להצגת תופעות בטבע בצורה פשוטה, כמעט לכל תאוריה פיזיקלית קיימת נוסחה אשר בצורה זו ניתן להבין את התנהגות אותה מערכת. ישנן מערכות אשר מיוצגות בקשר ליניארי, קשר מעריכי ולעיתים מערכת משוואות.
נוסחה נודעת היא זו הקושרת בין מסה לאנרגיה, במסגרת תורת היחסות הפרטית: E=mc2. נוסחה אלמנטרית יותר היא זו הקובעת את הדרך כפונקציה של המהירות והזמן: x = vt, כמו כן קשר בין רכיבי המעגל החשמלי U=IR וכדומה.
בכימיה

בכימיה משמשת נוסחה כימית לתיאור אטומים, מולקולות, מבנים כימיים אחרים, תגובות כימיות ומנגנונים של תגובות כימיות.
\ \mathrm {H_{2}O}  היא הנוסחה של מולקולת מים, ופירושה שכל מולקולת מים מורכבת משני אטומי מימן ואטום חמצן אחד.
תגובה כימית מוצגת אף היא באמצעות נוסחה. דוגמה:
\ \mathrm {2H_{2}+O_{2}\rightarrow 2H_{2}O}  - תגובה בין שתי מולקולות דו-אטומיות של מימן ומולקולה אחת של חמצן לקבלת שתי מולקולות מים.
בתכנות

שפת תכנות מכילה כלים לכתיבה של נוסחאות, שהן מרכיב בסיסי במימושם של אלגוריתמים. נוסחאות נכתבו בפקודת השמה (למשל, X := A + 5), או כחלק מפקודות אחרות.
בגיליון אלקטרוני נכתבות נוסחאות המחשבות ערכו של תא מסוים על-פי ערכיהם של תאים אחרים. תא שבו נכתב =A1+A2 יכיל את סכום ערכיהם של התאים A1 ו-A2.
ראו גם

סימון מתמטי
כתיב כימי
דף נוסחאות
הערות שוליים

↑  What is Formula in Maths? Meaning, Definition, Examples, Facts, ‏2022-04-13 (באנגלית אמריקאית)
↑  Math Formulas - Examples, Derivation | List of Math Formulas, Cuemath (באנגלית)
↑  Quadratic Equation - Formula, Examples | Quadratic Formula, Cuemath (באנגלית)
↑  Infinitesimal | mathematics | Britannica, www.britannica.com (באנגלית)
| --- | --- |
בקרת זהויות :  LNB: 000128445  NKC: ph135400
משפט ההעתקה של רימן

באנליזה מרוכבת, משפט ההעתקה של רימן (באנגלית: Riemann mapping theorem) קובע כי כל תחום פשוט קשר מרוכב (פתוח) השונה מ- \mathbb {C}  שקול קונפורמית לעיגול היחידה הפתוח.
המשפט מהווה תוצאה חזקה, אשר לה מסקנות רבות בתורת הפונקציות ההולומורפיות. אינטואיטיבית, הוא קובע שכל תחום פשוט קשר, מסובך כמה שיהיה, שקול לעיגול היחידה באופן אנליטי המשמר תכונות רבות - כמו שינוי בזוויות. המשפט מאפשר להסיק תכונות על תחומים פשוטי קשר שונים על ידי מחקר תכונות של עיגול היחידה, אובייקט די פשוט.
המשפט קרוי על שמו של ברנהרד רימן, מתמטיקאי גרמני מהידועים והמשפיעים ביותר במתמטיקה.
ניסוח

יהי  \Omega \subsetneq \mathbb {C}  תחום פשוט קשר. אז קיימת פונקציה הולומורפית חד חד ערכית ועל
 f:\Omega \rightarrow D=\{z\in \mathbb {C} \ :|z|<1\}.
העתקה כזו היא העתקה קונפורמית (זו אחת ההגדרות השקולות להעתקה קונפורמית על המישור המרוכב), כלומר - כל תחום פשוט קשר שאיננו כל  \mathbb {C}  שקול קונפורמית לעיגול היחידה.
מגרסה "חזקה" יותר של המשפט ניתן להסיק כי הפונקציה גם יחידה כאשר קובעים נקודה שתלך לאפס. פורמלית, בהינתן  z_{0}\in \Omega , קיימת פונקציה יחידה כנ"ל המקיימת גם  f(z_{0})=0,f'(z_{0})>0.
הוכחת המשפט איננה טריוויאלית כלל, ומערבת משפטים לא פשוטים רבים:
למת שוורץ.
קיום שורש אנליטי לפונקציה לא מתאפסת בתחום פשוט קשר, הנובע מקיום לוגריתם טבעי לפונקציה לא מתאפסת בתחום פשוט קשר.
משפט מונטל, הקובע כי לכל סדרת פונקציות הולומורפיות חסומות יש תת-סדרה מתכנסת במידה שווה על כל תת-קבוצה קומפקטית.
משפט הורוויץ, הקובע כי אם סדרת פונקציות שלא מתאפסות מתכנסת במידה שווה על כל תת-קבוצה קומפקטית, אז פונקציית הגבול היא או אפס זהותית, או לא מתאפסת כלל.
אפשר לשים לב שהמשפט לא נכון עבור  \Omega =\mathbb {C} , זאת משום שאז הפונקציה תהיה שלמה וחסומה, ולכן לפי משפט ליוביל - קבועה.
מסקנות ושימושים

המשפט מהווה תוצאה חזקה מאוד בתחום האנליזה המרוכבת, ויש לו תוצאות חשובות רבות:
כל שני תחומים פשוטי קשר ב- \mathbb {C}  (השונים ממנו) שקולים קונפורמית. בפרט נובע שהם הומיאומורפיים.
כל תחום פשוט קשר במישור המרוכב הוא כוויץ (שכן הוא שקול קונפורמית (ובפרט הומוטופי) לעיגול היחידה, שהוא כוויץ).
התכונות הבאות שקולות לתחום פתוח וקשיר:
משפט קרתיאודורי - אם  \Omega  תחום פשוט קשר החסום על ידי עקומת ז'ורדן, אז ניתן להרחיב את ההעתקה הקונפורמית  f:\Omega \rightarrow D באופן הומיאומורפי לשפה -  f:\partial \Omega \rightarrow \partial D.
המשפט קובע כי בין תחום פשוט קשר (לא כל המרחב) לבין עיגול היחידה קיימת שקילות קונפורמית, אך איננו אומר דבר על בנייתה המפורשת. הצגת פונקציה מפורשת היא בעיה לא פשוטה כלל - גם במקרים בהם יש מיון מלא, כמו במקרה של מצולע שלא חותך את עצמו, הפונקציות דיי מסובכות - ראו העתקות שוורץ-קריסטופל (או כאן).
לקריאה נוספת

Complex Analysis, Stein & Sharkarchi, 224-228
נוטינג היל

ערך זה עוסק בשכונה בלונדון. אם התכוונתם לסרט בשם זה, ראו .
| --- | --- |

רחוב בנוטינג היל
 מדינה:  הממלכה המאוחדת הממלכה המאוחדת
 אומה:  אנגליה אנגליה
 עיר אם:  לונדון
 שטח:  1.59 קמ"ר
 אוכלוסייה:  ‏
  ‑ בשכונה:  2,163 (2011)
  ‑ צפיפות:  1,360 נפש לקמ"ר (2011)
 קואורדינטות:  51°30′35″N 0°12′15″W﻿ / ﻿51.5096°N 0.2043°W﻿ / 51.5096; -0.2043 
  מפת מיקום  מפה מפורטת   (למפת לונדון מוגדלת) קנט סארי ברקשייר בקינגהאם הרטפורדשייר אסקסנוטינג היל(למפת לונדון רגילה) קנט סארי בר. בקי. הרטפורדשייר אסקסנוטינג היל(למפת קנזינגטון וצ'לסי רגילה) נוטינג היל(למפת קנזינגטון וצ'לסי מוגדלת) נוטינג היל  he tabBackground:;tabBorder:#aaa;defaultTab:0;
נוטינג היל (באנגלית: Notting Hill) היא שכונה בלונדון, אנגליה, הנמצאת בפינה הצפון מערבית של גני קנזינגטון, ברובע המלכותי קנזינגטון וצ'לסי. זוהי שכונה רב תרבותית בה מתקיים קרנבל נוטינג היל, ופועל בה שוק פורטובלו.
נוטינג היל היא שכונת יוקרה אופנתית. ידועה בזכות בתיה הגדולים המסודרים בשורות בסגנון ויקטוריאני, מרכזי הקניות ומסעדותיה (במיוחד אלו הסמוכים לווסטבורן גרוב וצומת קלרנדון). מאמר הדיילי טלגרף אשר פורסם ב-2004 השתמש במונח "נוטינג היל סט" בהתייחסו לקבוצה מתגבשת של פוליטיקאים מהמפלגה השמרנית, כדוגמת דייוויד קמרון וג'ורג' אוסבורן.
בכל אופן, הבתים הגדולים אפשרו מגורים משולבים בהשכרה לאורכה של המאה ה-20. הגירה מהקריביים נמשכה לאזור ב-1950, חלקית בגלל הבעלים של רוב הנכסים פיטר רצ'מן, והפכה למטרה של ה"טדי בוייס" הלבנים בהתפרעויות הגזעניות של נוטינג היל ב-1958.
השכונה איגדה אומנים רבים לתרבות "אלטרנטיבית" מאז התפתחותה ב-1820.
היסטוריה > מקור השם נוטינג היל

מקור השם נוטינג היל אינו חד-משמעי, ברישומי הפטנט רולס משנת 1356 נקראת השכונה "נוטיגהול",בעוד שבכתבי 1878, לונדון הישנה והחדשה, נרשם כי מקור השם בבית אחוזה בקנסינגטון הנקרא "נוטינג-ברנס", וממשיך בציטוט מרישומי בית המשפט בתקופת שלטונו של הנרי השמיני "בית האחוזה נקרא נוטינגברונס, המכונה קנסינגטון, באזור פדינגטון, ונוהל על ידי מנזר וסטמיניסטר". נראה שחלקו של השם "נוט" מקורו בשם פרטי קנוטה מאנגלית עתיקה, ו"אינג" פירושו התיישבות.
היסטוריה > קדרות וגידולי חזירים

האזור במערב נתיב הקדרות שימש בתחילת המאה ה-19 לייצור לבנים ורעפים מהטיט שנחפר באזור, הטיט עוצב ונשרף לצורת לבנה ורעף בתנור.
תנורי הרעפים של המאה ה-19 היחידים שנותרו בלונדון נמצאים ברחוב וולמר.
באותו אזור, חוות חזירים הוקמו לאחר שהורחקו מאזור המארבל ארץ'.
פארק אוונדייל הוקם בשנת 1892 על אזור אשר שימש לגידולי חזירים שנקרא "האוקיינוס".
היסטוריה > פיתוח המאה ה-19

האזור נותר כפרי עד שהתרחבות לונדון מערבה הגיעה לבייסווטר בתחילת המאה ה-19. בעלת הקרקעות העיקרית בנוטינג היל הייתה משפחת לדברוק, ומ-1820 ג'יימס וולר לדברוק לקח על עצמו את פיתוח קרקעות לדברוק. יחד עם האדריכל תומאס אלאסון, החל לדברוק לתכנן את הרחובות והבתים, במטרה ליצור פרבר אופנתי לבירה (אם כי הפיתוח לא הפך רציני עד לשנת 1840). רבים מרחובות אלו נושאים את השם לדברוק, כולל רחוב לדברוק גרוב, הציר הצפוני-דרומי של האזור, וכיכר לדברוק, כיכר הגן הפרטית הגדולה ביותר בלונדון.
בתחילה רצו לקרוא למחוז פארק קנסינגטון. הרחובות פארק קנסינגטון וגני פארק קנסינגטון הם תזכורת לכך. קידומת הטלפון המקומית 7727 (במקור 727) מבוססת על מרכזיית פארק.
לדברוק העביר את המשך פיתוח הקרקע לחברת עורכי הדין סמיט, בייליי (ידועים כבייליי וג'נסון אחרי 1836), אשר עבדו עם אלאסון בפיתוח נכסים. בשנת 1823 אלאסון השלים תוכנית מתאר שטחה העיקרי של הקרקעות. שלב בו החלה יצירה של גנים ציבוריים גדולים, הסמוכים לבתים.
במקום למקם את המבנים סביב גן מרובע, תוך הפרדה באמצעות כביש, בחר אלאסון לאפשר לבתים גישה ישירה לגנים מבודדים בצידם האחורי, אליהם לא ניתנה גישה לאנשים ברחוב כלל. כיום בתים אלו ממשיכים להוות ערך רב לבעלי נכסים עמידים.
בשנת 1837 מסלול המרוצים באצטדיון נבנה. מסלול המרוצים נבנה מסביב לגבעה עבור הצופים. בכל אופן, היזמה נכשלה בגלל זכות הציבור למעבר אשר חצתה את המסלול, וגרמה לפגמים בחימר. האצטדיון נסגר ב-1841, והמשך פיתוח בתים נעשה על שטחו. הכבישים המקיפים את הגבעה, כדוגמת בלנהיים, אלגין, סטנלי, קורנוול ולנדסדוון, נבנו על תוואי מסלול המרוצים. בקצה הגבעה נבנתה כנסיית סט. גונ'ס, בשנת 1845 בסגנון אנגלי, והיווה מבנה מרכזי בפיתוח שטח לדברוק.
בתי נוטינג היל היו גדולים, אבל לא נחלו הצלחה במשיכת עשירי לונדון, אשר נטו להתגורר בסמוך למרכז לונדון במייפייר ובלגרביה. הבתים פנו למעמד הבינוני הגבוה, אשר יכול היה להתגורר בסגנון בלגרביה בעלות נמוכה יותר. בפרק הפותח של ההגדה לבית פורסייט מאת ג'ון גולסוורתי, ניקולס פורסייט התגורר ברחוב לדברוק גרוב.
היסטוריה > תחילת ועד אמצע המאה ה-20

מוניטין המחוז השתנה במהלך המאה ה-20. כמרחב מגורי מעמד בינוני הפך ברובו למגורים מחולקים. בתקופת הבליץ מספר בתים נפגעו או נהרסו על ידי הלופטוואפה, כולל כנסיית אול סיינט, אשר נפגעה ב-1940 ושוב ב-1944. בתקופה של אחרי המלחמה השם נוטינג היל הפך לשם נרדף לדיור זול מפוקפק שנשלט על ידי פיטר רצ'מן. האזור מצפון מזרח, גולבורן, היה ידוע בהיותו "אחד המקומות הגרועים ביותר בלונדון" על פי צ'ארלס בות'.
בסוף אוגוסט ותחילת ספטמבר 1958, התרחשו התפרעויות נוטינג היל על רקע גזעני. סדרת ההתפרעויות החלו ככל הנראה ב-20 באוגוסט כאשר כנופיה של צעירים לבנים תקפו אישה שוודית בשם מייבריט מוריסון (Morrison), אשר הייתה נשואה להודי. מאוחר יותר באותו לילה אספסוף של 300 עד 400 "לבנים", כולל "נערי טדי", נראו ברחוב ברמלי תוקפים בתי תושבים ממוצא הודי. ההתפרעויות נמשכו בכל לילה עד 5 בספטמבר.
תנאי המגורים הנוראיים בנוטינג היל הובילו את ברוס קנריק להקמת "נאמנות מגורי נוטינג היל" בשנת 1963, אשר סייעה בהקמת ארגון בתי המחסה הלאומי בשנת 1966.
משכנות העוני התפנו במהלך שנות הפיתוח בין 1960 ל-1970 כאשר נבנו "רחוב ווסטווי" ומגדל טרליק. המקום הפך מלא חיים עם הגעת קהילה ים תיכונית, פורטוגזית, ספרדית ומרוקנית בעיקרה.
היסטוריה > העלאת ערך הרכוש לקראת סוף המאה ה-20

בשנות ה-80, בתים לא מחולקים החלו לשוב לטובת משפחות אשר יכלו להרשות לעצמם, וחלקים מנוטינג היל כיום נחשקים ביותר בלונדון. חלקי נוטינג היל הסמוכים להולנד פארק מאופיינים בבתים בסגנון סטוקו המתוחזקים היטב, גנים פרטיים, גנים ציבוריים וגישה לפארקים ציבוריים כדוגמת הולנד פארק, גני קנסינגטון וחנויות.
גאוגרפיה

הגבעה שעל נקראת השכונה עדיין נראית בבירור, כשפסגתה במרכז רחוב לדברוק גרוב, בצומת גני פארק קנסינגטון.
לנוטינג היל אין גבולות רשמיים, כך שהגדרת אזורי נוטינג היל משתנה. המיקוד "W11", הוא הקרוב ביותר להשתייך לשכונה, אם כי המיקוד "W10", מכסה את האזור של צפון קנסינגטון אשר נופל תחת ההגדרה הרחבה של השכונה. ההיסטוריונית המקומית פלורנס גלדסטון, מגדירה את נוטינג היל בעבודתה "נוטינג היל בימים שחלפו" כרוב חלקה של קנסינגטון, אשר צפונה ברחוב נוטינג היל גייט.
נוטינג היל מהווה כיום את רוב שטחה של צפון קנסינגטון, ונחשבת כשם חלופי. סוכני נדל"ן מבדילים את צפון קנסינגטון כאזור מחוז הכולל את נוטינג דייל והאזור ממזרח רחוב לדברוק גרוב עד רחוב ארוו. חלקו של הרובע המלכותי קנזינגטון וצ'לסי באופן גס מוקף על ידי הרבעים המנהליים של סיינט צ'ארלס, גולבורן, נוטינג ברנס, קולוויל, נורלנד ופאמבריג', אשר תחומה בצפונה ברחוב ארוו ובדרומה בנוטינג היל גייט ושדרת הולנד פארק.
ארבע תחנות תחתית נמצאות באזור: תחנת תחתית ווסטבורן פארק, תחנת תחתית לדברוק גרוב, תחנת תחתית לטימר רוד ותחנת תחתית נוטינג היל גייט. תחנת לדברוק גרוב נקראה נוטינג היל בפתיחתה ב-1864, אך השם שונה בשנת 1919 כדי למנוע בלבול בינה לבין תחנת נוטינג היל גייט החדשה.
נוטינג היל היא חלק ממחוז הבחירה של קנסינגטון, המיוצג על ידי השמרני סר מלקולם ריפקינד.
אזורי נוטינג היל > לדברוק גרוב

לדברוק גרוב הוא רחוב בחלק הצפוני של נוטינג היל, ממשיך עד לרחוב קנסל גרין, נפרש על שני אזורי המיקוד "W10" ו-"W11", וכן גם ומהווה גם את שמו של האזור מצדי הרחוב. תחנת התחתית לדברוק גרוב ממוקמת ברחוב בצומת ווסטוויי.
אזורי נוטינג היל > נוטינג היל גייט

שער כביש אגרה נבנה בחזית הגבעה ברחוב הראשי מלונדון לאוקסברידג', כיום רחוב אוקספורד, רחוב בייסווטר ושדרת הולנד פארק לאורך חלק זה של הדרך. הנקודה בה עמד שער האגרה נקראה שער נוטינג היל. השער נועד למטרות גביית מעבר. האגרה נועדה לצורכי תחזוקת הכביש. השער הוסר במאה ה-19.
אזורי נוטינג היל > דרך פורטובלו

דרך פורטובלו עוברת כמעט לכל אורכה של נוטינג היל מצפון לדרום. הדרך עוברת במקביל ללדברוק גרוב. בדרך נמצאים שוק פורטובלו, אחד השווקים הידועים של לונדון, מתחם עתיקות ויד שנייה, דוכני ממכר פירות, ירקות ובגדים. הדרך הייתה בתחילה נתיב אל חוות פורטובלו בצפונה של נוטינג היל.
אזורי נוטינג היל > ווסטבורן גרוב

ווסטבורן גרוב הוא רחוב מסחרי העובר לאורכה של נוטינג היל מדרך קנסינגטון פארק במערב לקווינסוויי במזרח, חוצה את דרך פורטובלו. הרחוב מאופיין בעסקים עצמאיים ורשתות שיווק, והוגדר "אופנתי" ו"מוצלח".
קרנבל נוטינג היל עובר לאורכו של ווסטבורן גרוב.
אזורי נוטינג היל > נורת' קנסינגטון

נורת' קנסינגטון הוא אזור בולט בנוטינג היל. בשכונה זו התרחשו אירועי האלימות בתקופת המהומות. הקרנבל מתחיל מאזור זה, כמו כן קטעים רבים מהסרט "נוטינג היל" צולמו בו.
מוקד התחבורה העיקרי של האזור, תחנת התחתית לדברוק גרוב, נקראה נוטינג היל בין השנים 1864 ל-1919. השם שונה כדי למנוע בלבול עם תחנת תחתית נוטינג היל החדשה. לדברוק גרוב הוא הרחוב הראשי של האזור.
מתווכי נכסים קוראים כיום לאזורי העשירים, דרום נוטינג היל כשהם מתכוונים לנוטינג היל גייט והולנד פארק.
גלי הגירה לאזור התרחשו במהלך המאה ה-20, של אירים, יהודים, קריביים, ספרדים ומרוקאים. ההתחדשות המתמדת של אוכלוסיית האזור הופכת אותו לקוסמופוליטי.
סיון אלבו בן חור

| --- | --- |
אין תמונה חופשית
 לידה:  6 ביוני 1982 (בת 42) אשקלון, ישראל
 מוקד פעילות:  ישראל 
 מקום לימודים:  האקדמיה למוסיקה ולמחול בירושלים, בית הספר למוזיקה ע"ש בוכמן-מהטה 
 סוגה:  מוזיקה קלאסית,  מוזיקת עולם
 שפה מועדפת:  עברית 
 כלי נגינה:  כינור 
 שיתופי פעולה בולטים:  התזמורת האנדלוסית הישראלית
 
סיון אלבו בן חור (נולדה ב-6 ביוני 1982) היא מנצחת ישראלית אשר משמשת בתור המנצחת הראשית של התזמורת האנדלוסית הישראלית.
ביוגרפיה

אלבו בן חור נולדה באשקלון ולמדה בתיכון הישראלי למדעים ולאמנויות ולאחר מכן לתואר ראשון בכינור אצל אורה שירן, ותואר ראשון בניצוח אצל יבגני צירלין מהאקדמיה למוסיקה ולמחול בירושלים. תואר שני בניצוח עשתה אצל מנדי רודן מבית הספר למוזיקה ע"ש בוכמן-מהטה שבאוניברסיטת תל אביב.
אלבו בן חור ניצחה במשך שלוש שנים על תזמורת סימפונט רעננה. כן ניצחה על התזמורת הקאמרית הישראלית, התזמורת הסימפונית הישראלית ראשון לציון, התזמורת הסימפונית של קפריסין, הסינפונייטה הישראלית באר שבע, אנסמבל מיתר, תזמורת האופרה הקאמרית, התזמורת הסימפונית של פורטו, תזמורת הבמה הישראלית, תזמורת הקמפוס רמת השרון, התזמורת הסימפונית ע"ש מנדי רודן, התזמורת הסימפונית של בית הספר למוזיקה ע"ש בוכמן-מהטה ועל התזמורת הסימפונית הממלכתית "קלאסיקה" של סנקט פטרבורג, שעליה נשלחה לנצח כנציגת האקדמיה למוסיקה ולמחול בירושלים.
אלבו בן חור השתתפה בכיתות אמן בניצוח עם דורל פשקו (רומניה), ג'יזל בן-דור (ישראל וארצות הברית), פביאן פניסלו (ספרד), יורמה פאנולה (פינלנד) ויואל לוי (ישראל), וכן השתתפה בסדנת מנצחים עם אשר פיש וזמרי האופרה הישראלית.
אלבו בן חור הוזמנה לנצח על התזמורת הסימפונית של בית הספר למוזיקה ע"ש בוכמן-מהטה בקונצרט לכבוד יום הולדתו ה-60 של הכנר והמורה זכר ברון.
השתתפה בתחרויות האביב 2007–2008 למנצחים צעירים ע"ש יורי אהרונוביץ' והגיעה לשלב הגמר בתחרות, שבמסגרתה ניצחה על אנסמבל סולני תל אביב, התזמורת הסימפונית ירושלים, התזמורת הסימפונית חיפה והתזמורת הקאמרית הישראלית.
ביוגרפיה > חייה האישיים

אלבו בן חור נשואה לאבישי (חצוצרן בתזמורת הקאמרית הישראלית) והיא אם לשתי בנות. מתגוררת בקיבוץ עינת.
מרסל זביצר

מרסל זביצר (בגרמנית: Marcel Sabitzer, נולד ב-17 במרץ 1994) הוא כדורגלן אוסטרי, המשחק כקשר בבורוסיה דורטמונד ובנבחרת אוסטריה.
הוא בנו של כדורגלן העבר הרפרייד זביצר.
קריירת מועדונים

זביצר החל את הקריירה המקצוענית שלו במדי מועדון נעוריו אדמירה ואקר. לאחר שנתיים, בהן שותף בד בבד גם בקבוצת המילואים של ואקר, חתם זביצר במדי ראפיד וינה. אחרי עונה מוצלחת בווינה, זביצר חתם בשורות מועדון הבונדסליגה השנייה ר.ב. לייפציג מגרמניה. בעונתו הראשונה הושאל לקבוצת רד בול זלצבורג, במדיה היה שותף לעונה אישית מצוינת כאשר כבש 19 שערי ליגה, ב-33 משחקים, וסייע לקבוצתו לזכות בדאבל האוסטרי. עם סיום עונת ההשאלה, זביצר שב ללייפציג, והיה שותף פעיל להעפלתה ההיסטורית לבונדסליגה בסיום עונת 2015/2016.
בקיץ 2021 עבר זביצר לבאיירן מינכן, תמורת דמי העברה של 16 מיליון אירו. ב-2 באפריל 2022 כבש שער בכורה בניצחון 1–4 על פרייבורג.
לקראת עונת 2022/23 עבר זביצר בהשאלה לעונה אחת למנצ'סטר יונייטד מהפרמיירליג.
ב-24 ביולי 2023 חתם זביצר ביריבתה של באיירן, בורוסיה דורטמונד.
קריירה בינלאומית

זביצר ערך את הופעת הבכורה שלו עבור הנבחרת האוסטרית ב-5 ביוני 2012, בהתמודדות מול רומניה. הוא כבש את שער הבכורה שלו עבור מולדתו במשחק ידידות מול איסלנד, ב-30 במאי 2014.
תארים

הבונדסליגה האוסטרית: 2014/2015
הגביע האוסטרי: 2014/2015
באיירן מינכן
אליפות גרמניה: 2021/2022
מרסל ח'ליפה

| --- | --- |

 לידה:  10 ביוני 1950 (בן 74) עמשיט, לבנון 
 תקופת הפעילות:  מ-1972 
 פרסים והוקרה:  אביר מסדר האמנויות והספרות 
 בן או בת זוג:  יולה ח'ליפה 
 צאצאים:  באכר מר-ח'ליפה, רמי ח'ליפה 
 www.marcelkhalife.com
 
מרסל ח'ליפה (בערבית: مارسيل خليفة; נולד ב-10 ביוני 1950 בכפר עמשיט (אנ'), בהר הלבנון) הוא מלחין, זמר ונגן עוּד לבנוני. הוא נודע ביצירותיו בעלות האופי הלאומי, ובסגנונו המיוחד המשלב מוזיקה ערבית עם כלים מערביים. ח'ליפה הכיר בלבנון פליטים פלסטינים וביניהם את המשורר מחמוד דרוויש ומאז הוא מקדיש חלק מיצירותיו, הופעותיו וכספו, לפלסטינים.
ביוגרפיה > חיים אישיים

מרסל ח'ליפה נשוי ליולה ח'ליפה, העוסקת אף היא בכתיבת שירים ושירה. נולדו להם שני בנים, בשאר ח'ליפה ורמי ח'ליפה, גם הם פעילים בתחום השירה והמוזיקה. בכמה מהופעותיו של מרסל ח'ליפה השתתף בנו בשאר – בצוות המנגנים המלווים.
הערות שוליים

↑  François El Bacha Lire la suite sur, מרסל חליפה, אביר מסדר האמנויות והאותיות, libnanews, 25 ספטמבר 2018
1 2 3  Marcel Khalifé Composer, Oud Master and Performer, www.marcelkhalife.com, ‏2012
1 2  ولاء عبد الناصر, "هذه الأرض لأبنائها منذ الأزل وللأبد ".. رسالة مارسيل خليفة للشعب الفلسطيني - "הארץ הזו שייכת לאנשיה מאז ומתמיד ולנצח נצחים." המסר של מרסל חליפה לעם הפלסטיני, Al Qahera News, 23 אוקטובר 2023
↑  هكذا بدأت علاقة مارسيل خليفة بالقضية الفلسطينية, قناة الغد, ‏2019-11-30 (בערבית)
↑  قصة اغنية مارسيل خليفة ( بالاخضر كفناه )كتبها المناصرة لشهيد من حوارة الاردنية, الأنباط, ‏2020-04-15
↑  عرب ٤٨, الشعر في سياق الربيع العربي/ د. الحبيب الناصري, موقع عرب 48, ‏2011-09-16 (באנגלית)
↑  بيروت - رويترز | منذ 1 مارس 2016, «أندلس الحب»... ألبوم لمارسيل خليفة في ذكرى ميلاد محمود درويش - "אנדלוסיה של אהבה"...אלבום של מרסל ח'ליפה במלאת יום השנה להולדתו של מחמוד דרוויש, الحياة - אל-חיאה, בירות, 1 מרץ 2016
1 2 3 4  Elie Chalala, Marcel Khalife Discusses the New and the Old in Arabic Music in a Leading Literary Supplement - The Rationalization of Arabic Music, Al Jadid, נובמבר 1995
↑  ربيع الحسامي - רביע אל-חוסאמי, رسالة من مارسيل خليفة إلى فلسطين - הודעה ממרסל ח'ליפה לפלסטין, الإثنين (בעקבות האירועים בשכונת שייח' ג'ראח), 15 מאי 2021
↑  Marcel Khalifé - Composer, Oud Master and Performer, www.marcelkhalife.com, ‏2012
↑  مارسيل خليفة | أشهر المؤلفات الموسيقية لمارسيل خليفة, دقائق.نت, ‏2022-04-18 (באנגלית)
↑  TO THE UNESCO ARTISTS FOR WORLD PEACE
↑  بثينة حمدان, مسابقة مارسيل خليفة تحتضن موسيقيي فلسطين - תחרות מרסל ח'ליפה מחבקת מוזיקאים פלסטינים, אל ג'זירה, 29 במרץ 2008
↑  مارسيل خليفة | أشهر المؤلفات الموسيقية لمارسيل خليفة, دقائق.نت, ‏2022-04-18
| --- | --- |
בקרת זהויות :  BnF: cb140262720 (data)  GND: 15707191X  ISNI: 0000 0001 0799 0703  LCCN: n93085172  MusicBrainz: c19ad0d9-4e21-4579-8940-ca61cbca1d8c  SUDOC: 114139040  VIAF: 36131222   WorldCat (עם VIAF): 36131222 
מרסל ח'ליפה, תוניס, 2018
מרסל טיברג

| --- | --- |
אין תמונה חופשית
 לידה:  27 בינואר 1893 וינה, האימפריה האוסטרו-הונגרית 
 פטירה:  31 בדצמבר 1944 (בגיל 51) אושוויץ, גרמניה הנאצית 
 מוקד פעילות:  אוסטריה 
 כלי נגינה:  פסנתר 
 
מרסל טיברג (בגרמנית: Marcel Tyberg;‏ 27 בינואר 1893 – 31 בדצמבר 1944), שנודע גם בשם טיל ברגמר, היה מלחין, מנצח ופסנתרן יהודי-אוסטרי מחונן. סגנונו האקלקטי איפשר לו לחבר הן מוזיקת מחול פופולרית והן סימפוניות רחבות יריעה, בסדר גודל של הסימפוניות של גוסטב מאהלר. הקריירה המוזיקלית שלו נקטעה כשהמשטר הנאצי במלחמת העולם השנייה חרץ את דינו להישלח למותו כיהודי. גזרת גורל זו גם גרמה לכך, שעובדות יסוד הקשורות בחייו אינן ידועות עדיין.
בספטמבר 2005 עלה מכלול יצירתו של טיברג ממרתף ביתו של ד"ר מיחיץ' בבאפאלו, שם נשמר כל אותן שנים, והוצג מחדש לעולם המוזיקה. בשיתוף פעולה בין ד"ר מיחיץ', הקרן לפילנתרופיה יהודית וג'ואן פאלטה מן התזמורת הפילהרמונית של באפאלו מומנו עד כה (2011) ביצועם של שלושה לידר ושתי סונאטות לפסנתר והעתקת שלישייה, שישייה והסימפוניה השלישית. בכך מצטרף מרסל טיברג לשורת מלחינים יהודים, שהתגלו מחדש לקהל המוזיקלי לאחר שהקריירה שלהם וחייהם נפלו קורבן לשואת העם היהודי.
נעורים ולימודים

טיברג נולד בווינה. אביו, מרסל טיברג האב, נולד באושוויינצ'ים שבפולין והיה כנר נודע. אמו, ונדה פלטינגר טיברגובה, הייתה פסנתרנית ועמיתה של ארתור שנאבל בבית ספר לשטיצקי למוזיקה. הודות למעמדו של טיברג ככנר ידוע-שם בווינה, נוצר קשר בינו לבין יאן קובליק, כנר מפורסם ומנהיג מוזיקלי, ומשפחתו. במשך השנים התקרב אל בנותיו של קובליק ואף הקדיש להן רבים משיריו. הידידות בין קובליק לטיברג הייתה אמיצה על אף פער הגיל ביניהם ונמשכה עד מותו של טיברג.
אין ידיעות של ממש על הכשרתו המוזיקלית של טיברג. ההנחה היא, שמעבר לידע שהקנו לו הוריו, השתלם גם בתזמור, קונטרפונקט והרמוניה, כפי שמעידות יצירותיו. מידידותו עם הכנר, המנצח ותלמיד ההלחנה רודולפו ליפיצנר יש מקום לשער, שטיברג למד באקדמיה הממלכתית למוזיקה בווינה, אם כי אין ראיות לדבר וייתכן שלמד באופן פרטי.